Vinícius Júnior

Vinícius José Paixão de Oliveira Júnior (s. 12. heinäkuuta 2000 São Gonçalo, Rio de Janeiron osavaltio) on brasilialainen jalkapalloilija, joka edustaa Primera Divisiónissa pelaavaa Real Madridia. Hän on pelipaikaltaan hyökkääjä. Häntä pidetään yhtenä maailman parhaista pelaajista. == Seurajoukkueura == === Flamengo === Vinícius Júnior teki ensiesiintymisensä Flamengon edustusjoukkueessa 13. toukokuuta 2017 ottelussa Atlético Mineiroa vastaan.No duelo de favoritos, Flamengo e Atlético-MG empatam na estreia, e Maracanã vê estreia de joia de 16 anos ESPN. Viitattu 20.8.2017. El ‘merengue’ Vinicius Jr. debuta a los 16 años como profesional Mundo Deportivo. Viitattu 20.8.2017. Tästä kaksi päivää myöhemmin hän allekirjoitti seuran kanssa vuoteen 2022 asti ulottuvan sopimuksen, johon kirjattiin 45 miljoonan euron ulosostopykälä. Vinícius Júnior teki ensimmäisen maalinsa ammattilaisurallaan 10. elokuuta 2017 Copa Sudamericanan toisen kierroksen toisessa osaottelussa Palestinoa vastaan.Copa Sudamericana 2017 (segunda fase) CONMEBOL. Viitattu 20.8.2017. Flamengo voitti ottelun numeroin 5–0 ja koko otteluparin yhteismaalein 10–2. Ensimmäiset maalinsa maan pääsarjassa hän teki 19. elokuuta 2017 pelatussa kotiottelussa Atlético Goianiensea vastaan.Vinicius Júnior ya se sale en Brasil: exhibición de velocidad y definición Marca. Viitattu 20.8.2017. === Real Madrid === ==== 2017–2021 ==== 23\. toukokuuta 2017 Vinícius Júniorin siirtyminen espanjalaisseura Real Madridiin vahvistettiin. Sopimus allekirjoitettiin 12. heinäkuuta 2018 pelaajan täytettyä 18 vuotta.Official Announcement: Vinicius Junior Real Madrid. Viitattu 24.5.2017. Pelaajasta maksettiin arvioiden mukaan 46 miljoonan euron siirtokorvaus.Vinicius Junior ya es del Madrid Marca. Viitattu 24.5.2017. 20\. heinäkuuta 2018 Vinícius Júnior esiteltiin virallisesti Real Madridin pelaajana.Presentación de Vinícius como nuevo jugador del Real Madrid en directo Marca. Viitattu 28.7.2018. Vinícius teki ensimmäisenä liigakautenaan 2018–2019 yhden maalin pelaamissaan 18 ottelussa. Seuraavana kahtena kautena hän teki kumpanakin kolme maalia. ==== 2021– ==== Vinícius oli liigan kaudella 2021–2022 toisiksi paras maalintekijä jaetulla, kun hän teki 17 maalia pelaamissaan 35 ottelussa ja jäi siten joukkuetoverinsa Karim Benzeman jälkeen. Hänet valittiin kauden marraskuun parhaaksi pelaajaksi. Real Madrid voitti liigan yhteensä 86 pisteellä, kun se voitti 26 ottelua ja hävisi neljä. Joukkue voitti kaudella myös Mestarien liigan, ja Vinícius teki turnauksessa neljä maalia. Real Madrid jäi seuraavalla kaudella liigassa toisiksi Barcelonan jälkeen, ja Vinícius teki kymmenen maalia pelattuaan 33 ottelua. Mestarien liigassa joukkue putosi puolestaan semifinaalissa Manchester Citylle, ja Vinícius oli seitsemällä maalillaan turnauksen kolmanneksi paras maalintekijä jaetulla Kylian Mbappén kanssa. Real Madrid puolestaan voitti Seurajoukkueiden MM-kilpailut, kun se voitti finaalissa Al-Hilalin lukemin 5–3. Vinícius sai turnauksen parhaalle pelaajalle myönnettävän Kultaisen pallon. Real Madrid voitti liigan kaudella 2023–2024 saatuaan yhteensä 95 pistettä. Vinícius teki pelaamissaan 26 ottelussa 15 maalia, mikä teki hänestä joukkueensa toisiksi parhaan maalintekijän Jude Bellinghamin jälkeen. Vinícius valittiin kauden maaliskuun parhaaksi pelaajaksi. Joukkue voitti kaudella myös Mestarien liigan, ja Vinícius teki turnauksessa kuusi maalia. == Maajoukkueura == Vinícius pelaa hyökkääjänä myös Brasilian maajoukkueessa. Ensimmäisen aikuisten maaottelunsa hän pelasi 28. helmikuuta 2019. Sitä ennen Vinícius pelasi Brasilian U15-, U17- ja U20-maajoukkueissa. Hän teki vuoden 2022 MM-kisoissa maalin Etelä- Koreaa vastaan. == Pelityyli == Vinícius on pääasialliselta pelipaikaltaan vasen laitahyökkääjä. Hänen tärkeimpiin ominaisuuksiinsa kuuluvat muun muassa tehokas kiihdytys ja pallon kuljetuksen taidot. Hän on nopea juoksija ja saavuttanut muun muassa 36,5 kilometrin tuntivauhdin. == Tilastot == === Seurajoukkue === Päivitetty 11. helmikuuta 2025 Ottelut ja maalit seurajoukkuekausittain Joukkue Kausi Sarja Kansallinen cup Manner Muut Yhteensä Taso Ottelut Maalit Ottelut Maalit Ottelut Maalit Ottelut Maalit Ottelut Maalit Flamengo 2017 Série A 25 3 4 0 7 1 1 0 37 4 2018 12 4 2 0 5 2 13 4 32 10 Yhteensä 37 7 6 0 12 3 14 4 69 14 Real Madrid Castilla 2018–2019 Primera División B 5 4 — — — 5 4 Real Madrid 2018–2019 Primera División 18 1 8 2 3 0 1 0 31 3 2019–2020 29 3 3 1 5 1 1 0 38 5 2020–2021 35 3 1 0 12 3 1 0 49 6 2021–2022 35 17 2 0 13 4 2 1 52 22 2022–2023 33 10 5 3 12 7 5 3 55 23 2023–2024 26 15 1 0 10 6 2 3 39 24 2024–2025 17 8 3 1 6 7 4 1 30 17 Yhteensä 193 58 23 7 62 28 16 8 294 101 Ura yhteensä 235 69 29 7 73 31 30 12 368 119 ;Huomiot === Maajoukkue === Päivitetty 17. joulukuuta 2024 Ottelut ja maalit maajoukkueessa Maajoukkue Vuosi Ottelut Maalit Brasilian 2019 1 0 2021 8 0 2022 11 2 2023 6 1 2024 11 2 Yhteensä 37 5 Vinícius Júniorin maajoukkuemaalit Nro. Päivämäärä Pelipaikka Vastustaja Maali Tulos Ottelumuoto Viite 1\. 24. maaliskuuta 2022 Maracanã, Rio de Janeiro, Brasilia 2–0 4–0 MM-karsinnat 2022 2\. 5. joulukuuta 2022 Stadium 974, Doha, Qatar 1–0 4–1 MM-kilpailut 2022 3\. 17. kesäkuuta 2023 Nou Estadi de Cornellà-El Prat, Barcelonan maakunta, Espanja 4–1 4–1 Ystävyysottelu 4\. 28. kesäkuuta 2024 Allegiant Stadium, Las Vegas, Yhdysvallat 1–0 4–1 Copa América 2024 5\. 3–0 == Saavutukset == === Seurajoukkue === Real Madrid * Espanjan pääsarjamestaruus (3): 2019–2020, 2021–2022, 2023–2024 * Mestarien liiga (2): 2021–2022, 2023–2024 * UEFA Super Cup (2): 2022–2023, 2024–2025 * Copa del Rey (1): 2022–2023 * Espanjan supercup (3): 2019–2020, 2021–2022, 2023–2024 * Seurajoukkueiden MM-kilpailut (2): 2019, 2023 === Maajoukkue === Brasilia U15 * Etelä-Amerikan alle 15-vuotiaiden mestaruus (1): 2015 Brasilia U17 * Etelä-Amerikan alle 17-vuotiaiden mestaruus (1): 2017 === Henkilökohtaiset === * Fifan The Best -palkinto (1): 2024 * Seurajoukkueiden MM-kilpailujen Kultainen pallo (1): 2022 * FIFA FIFPro World XI (2): 2023, 2024 * Samba Gold (1): 2023 * Vuoden jalkapalloilija / Globe Soccer Awards (1): 2024 * Vuoden hyökkääjä / Globe Soccer Awards (1): 2024 == Lähteet == == Aiheesta muualla == * Vinícius Júniorin tilastot Soccerway-sivustolla Luokka:Brasilialaiset jalkapalloilijat Luokka:Vuonna 2000 syntyneet Luokka:Elävät henkilöt